Det er med undren, at Hjørring Kommunes administration konstaterer, at kommunens dagplejere har valgt at udtrykke deres frustration over måske kommende rygeregler med en overenskomststridig arbejdsnedlæggelse. Dagplejerne i Hjørring Kommune valgte i dag onsdag at gå i strejke. Dagplejerne er angiveligt utilfredse med, at Hovedudvalget har valgt at støtte et forslag om, at der skal være røgfrit i dagplejehjemmene. Hovedudvalget er netop det organ, som er skabt for at sikre dialogen med de ansatte. Hovedudvalgets medlemmer er derfor fordelt med 10 medarbejderrepræsentanter og 4 lederrepræsentanter. De nye rygeregler har været til høring, og er siden blevet behandlet i Hovedudvalget. Et flertal i Hovedudvalget støtter forslaget om røgfri dagplejehjem.

Referat:
- Det er måske forståeligt, at dagplejerne gerne vil give deres mening til kende, men metoden med overenskomststridige arbejdsnedlæggelser må vi tage skarpt afstand fra. Dagplejerne tager på den måde både forældre og børn som gidsler midt i en ellers demo